ชู 6 หุ้น top picks รับเต็ม “ช้อปช่วยชาติ”
โบรกฯ ชู 6 หุ้น top picks รับเต็มมาตรการ "ช้อปช่วยชาติ" หลังครม.เห็นชอบลดหย่อนภาษีซื้อสินค้า-บริการ 1.50 หมื่นบาทช่วง 14-31 ธ.ค.59 
14 ธ.ค. 2559

โบรกฯ ชู 6 หุ้น top picks รับเต็มมาตรการ “ช้อปช่วยชาติ” หลังครม.เห็นชอบลดหย่อนภาษีซื้อสินค้า-บริการ 1.50 หมื่นบาทช่วง 14-31 ธ.ค.59 
บล.ธนชาต ระบุในบทวิเคราะห์ (14 ธ.ค.) โดยมองว่า ถึงแม้ Fed มีแนวโน้มขึ้นดอกเบี้ย 0.25% เป็น 0.5-0.75% คืนนี้ แต่ประเมินผลกระทบต่อตลาดหุ้นโลกไม่มากนัก เนื่องจากมีการปรับพอร์ตไปก่อนหน้านี้แล้ว ขณะที่เราคงมุมมอง “บวก” ต่อ SET ในเดือน ธ.ค. ด้วยเป้าหมาย 1,545 จุด ต่อไป จากมาตรการลดหย่อนภาษีซื้อสินค้า-บริการ 15,000 บาท หนุนเศรษฐกิจปลายปี โดยเฉพาะกลุ่มค้าปลีก
ขณะเดียวกันกลุ่มพลังงานได้รับผลบวกจากการปรับสูงขึ้นของราคาน้ำมัน ขณะที่โรงกลั่นจะบันทึกกำไรสต็อกน้ำมัน (เฉลี่ย Brent เดือน ก.ย.ที่ US$46.6/bbl) และค่าการกลั่นสูงในไตรมาส 4/59 อีกทั้งยังมีแรงซื้อจากกองทุน LTF ปลายปีนี้
ทั้งนี้แนะนำ “ซื้อ” กลุ่มค้าปลีก ได้รับผลดีมาตรการลดหย่อนภาษีปลายปีหลัง ครม.เห็นชอบลดหย่อนภาษีซื้อสินค้า-บริการ 1.50 หมื่นบาทช่วง 14-31 ธ.ค.59 โดยคาดว่าจะทำให้มีเม็ดเงินหมุนเวียน 2 หมื่นล้านบาท ยังให้ CPALL ,BJC เป็น top picks และแนะนำ “ซื้อ” BEAUTY ,ROBINS ,GLOBAL ,HMPRO
 
 